Kjetil Lismoen

Kjetil Lismoen (født 1966) er en norsk redaktør, forfatter og filmkritiker, blant annet redaktør for film- og tv-bladet Rushprint og for kommentarer og filmanmeldelser i Aftenposten.  

Lismoen var med på å starte opp filmarrangementet «Blått lerret» der han i flere år var programleder. Han har vært fast programleder for Filmsamtalen, et filmarrangement med fordypende samtaler om film som senere er blitt en podcast. Han er også programskaper for og leder av podkasten Den femte statsmakt .

Han skrev manus til en av episodene i den politiske antologi-filmen Folk flest bor i Kina.

I 2018 ble han tildelt Olav Dalgards og Henrik Rytters kritikerpris for sitt virke som filmanmelder og redaktør, og øvrige engasjement for film og filmpolitikk. Da verdens mest anerkjente filmmagasin  kåret tidenes beste filmer i 2012, var Lismoen en av åtte representantene fra den norske filmbransjen som deltok i kåringen. Han deltok også i kåringen i 2022 

Høsten 2017 ga Lismoen ut dokumentarboken Blant hodejegere og nazizombier: Generasjonen som gjenreiste norsk film på Tiden Norsk Forlag. Det er en debattbok om norsk filmpolitikk og en gjenfortelling av de avgjørende årene før og etter årtusenskiftet da en ny generasjon filmskapere inntok norsk film. Senhøsten 2019 kom han med dokumentarboken Drømmepalasset som tar for seg Frogner kinos historie i tilknytning til restaureringen av bygningen. 

I 2025 ga han ut sakprosa-tittelen «Å gjenskape det ufattelige. 22. juli i film og serier» (Cinerama). Her tar han for seg den audiovisuelle gjengivelsen av terroren 22. juli 2011 og dens ettervirkninger. Han ser nærmere på hva slags innsikter og bearbeidinger filmene og seriene har bidratt til. Han får hjelp av en lang rekke av de sentrale skaperne av dette unike kapittelet i norsk film — fra Erik Poppe og Sara Johnsen, til Paul Greengrass og Anders Danielsen Lie. For første gang i bokform forteller også flere av de overlevende hvordan de har opplevd å være råstoff for disse dramatiseringene. 

 Bibliografi 

 2017: Blant hodejegere og nazizombier: Generasjonen som gjenreiste norsk film (sakprosa), Tiden norske forlag
 2019: Drømmepalasset (sakprosa, Cinerama)
 2025: Å gjenskape det ufattelige. 22. juli i film og serier (sakprosa, Cinerama)

 Referanser 

Kategori:Norske filmkritikere
Kategori:Norske redaktører
Kategori:Norske podkastere
Kategori:Personer fra Lunner kommune